सामग्री: Twitter पोस्ट समाप्त, 1

ते म्हणाले, "मी माझ्या विधानावर ठाम आहे. संयुक्त महाराष्ट्राच्या चळवळीत 106 वीरांनी पत्करलेल्या हौतात्म्यामुळे मुंबई महाराष्ट्राला मिळाली. त्या मराठी माणसाच्या रक्त सांडून मिळवलेल्या मुंबई बद्दल कोणीही काहीही बोलेल तर खपवून घेणार नाही." 

ते पुढे म्हणाले, "भाजपने राष्ट्रीय महिला आयोगाला हाताशी धरून मला अटक करायचा खेळ रचला आहे. पण लक्षात ठेवा, मुंबई आणि महाराष्ट्राच्या अस्मितेसाठी मला कितीही वेळा तुरुंगात जावे लागले तरी मी तयार आहे."

यापूर्वी कंगना राणावतनं मुंबईला 'पाकव्याप्त काश्मीर' म्हटलं होतं. 

तिनं म्हटलं होतं, "मला मुंबईबाहेर जायला सांगून पुन्हा परत येऊ नका अशी खुली धमकी शिवसेनेचे नेते संजय राऊत यांनी दिली आहे. हे पाहाता आणि मुंबईतले आझादीच्या ग्राफिटी पाहाता मुंबई पाकव्याप्त काश्मीर झाल्यासारखी का वाटत आहे?"

त्यानंतर शिवसेना खासदार संजय राऊत यांनी ट्वीट केलं की, "मुंबई ही मराठी माणसाच्या बापाचीच आहे. ज्यांना हे मान्य नसेल त्यांनी त्यांचा बाप दाखवावा. शिवसेना अशा महाराष्ट्र दुष्मनांचे श्राद्ध घातल्या शिवाय राहाणार नाही." त्यानंतर प्रताप सरनाईक यांनीही कंगनावर टीका केली. सरनाईक यांनी म्हटलं की, "शिवसेनेचा खासदार संजय राऊत यांनी कंगना राणावतला सौम्य शब्दांत समज दिली. ती इथे आली तर आमच्या रणरागिणी तिचे थोबाड फोडल्याशिवाय राहणार नाहीत. उद्योजक व सेलेब्रिटी घडवणाऱ्या मुंबईची तुलना पाकव्याप्त काश्मीरशी करणाऱ्या कंगनावर देशद्रोही म्हणून गुन्हा दाखल करण्याची मी गृहमंत्र्यांना मागणी करणार आहे."

कंगना राणावत-संजय राऊत वाद 'भाजप विरुद्ध शिवसेने'च्या दिशेनं जातोय का?   

गेल्या दोन दिवसांपासून अभिनेत्री कंगना राणावत आणि शिवसेना खासदार संजय राऊत यांच्यातील टीका, प्रत्युत्तरं आणि आव्हानं सोशल मीडियावर गाजत आहेत. मात्र, हे प्रकरण आता 'भाजप विरुद्ध शिवसेना' या दिशेला वळतंय का, असा सहाजिक प्रश्न उपस्थित होत आहे.

कंगना राणावतनं मुंबईला 'पाकव्याप्त काश्मीर' म्हटलं, त्यानंतर तिच्याविरोधात राजकारणासह सिनेसृष्टीतूनही मोठ्या प्रमाणात टीका झाली. मात्र, कंगनानं मागे पाऊल न टाकता आव्हानाची भाषा सुरू केली आहे.

कंगनाच्या या आक्रमक बाण्याला समर्थन देण्यासाठी भाजपचे मुंबईतील आमदार आणि प्रवक्ते राम कदम पुढे आले. त्यांनी तर कंगनाला 'झांशीची राणी' म्हणत पाठिंबा दिला.

केवळ राम कदमच नव्हे, भाजपचे नेते...\nमागील सामग्री खालीलप्रमाणे सारांशित केली जाऊ शकते:
कंगणा राणावत इथे आली तर आमच्या रणरागिनी तिचे थोबाड फोडल्याशिवाय राहणार नाहीत असं विधान प्रताप सरनाईकांनी केल्यानंतर त्यांना अटक करण्यात यावी असं मत राष्ट्रीय महिला आयोगाने व्यक्त केलं. आपण आपल्या विधानावर ठाम आहोत असं शिवसेना नेते प्रताप सरनाईक यांनी म्हटलं आहे. त्यामुळे हा वाद आणखी चिघळण्याची शक्यता आहे.